**O B A V I J E S T**

**O TESTIRANJU KANDIDATA**

**ZA RADNO MJESTO**

**"RAVNATELJ SUDSKE UPRAVE"**

Prijave na javni natječaj za radno mjesto "sudski savjetnik" kandidati/kinje mogu podnijeti u roku od 8 (osam) dana od objave oglasa u Narodnim novinama.

Testiranje kandidata prijavljenih na javni natječaj za radno mjesto "ravnatelj sudske uprave" održati će se u Županijskom sudu u Sisku, Trg Ljudevita Posavskog 5. Datum testiranja biti će objavljen najkasnije pet dana prije samog testiranja.

Testiranje će biti u vidu pismenog ispita, te razgovora s kandidatima (intervju).

Pismeni ispit obuhvatiti će slijedeće propise:

**- USTAV REPUBLIKE HRVATSKE** (Narodne novine: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 5/14); IV. Ustrojstvo državne vlasti – Glava 4.)

**- SUDSKI POSLOVNIK** (Narodne novine: 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23., 122/23., 55/24.); Glava I. – VIII., Glava XI. – XIII.; Glava XXVI od čl. 262. – 265.

- **ZAKON O DRŽAVNIM SLUŽBENICIMA** ("Narodne novine" br. 155/2023., 85/2024.);

**- razgovor s kandidatima/kinjama**.

 Ukoliko kandidat/kinja ne pristupi testiranju smatrat će se da je isti/ta povukao prijavu na javni natječaj i neće se smatrati kandidatom/kinjom.

**Opis poslova** radnog mjesta "ravnatelj sudske uprave":

- pomaže predsjedniku suda u obavljanju poslova sudske uprave; brine se o urednom i pravodobnom obavljanju uredskih i drugih tehničkih poslova u sudu i to: organizira i odgovara za rad sudskih službenika i namještenika, prati i planira edukaciju službenika i namještenika kao i njihovu učinkovitost u radu, uz suglasnost predsjednika suda donosi odluke o rasporedu sudskih službenika i namještenika, po ovlaštenju predsjednika suda odgovara na predstavke i pritužbe stranaka na rad suda, obavlja i druge poslove iz nadležnosti sudske uprave koje mu povjeri predsjednik suda, obavlja i druge poslove utvrđene posebnim zakonima.

**Podaci o plaći**: propisani su u tablici 2. Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“ broj 22/24., 33/24.)

 ŽUPANIJSKI SUD U SISKU